**Automobili Lamborghini S.p.A.** (бел.: Ламбаргіні) — італьянская фірма, вытворца дарагіх спартыўных аўтамабіляў. Размешчана ў вёсцы Сант’Агата-Балан’езэ. Заснавана ў 1963 годзе Феручыа Ламбаргіні (італ.: Ferruccio Lamborghini; 1916—1993) як даччыная фірма яго трактарнай фабрыкі *«Lamborghini Trattori S.p.A.»* Цяпер кампанія належыць канцэрну «Volkswagen Group» праз даччынае прадпрыемства «Audi AG».

Гісторыя
--------

У 1963 годзе Феручыа Ламбаргіні заснаваў *«Automobili Lamborghini»* і пабудаваў новы завод у Сант’Агата-Балан’езэ. У кастрычніку 1963 года Lamborghini прадставіла свой першы аўтамабіль — прататып 350 GTV.

У далейшым вытворчасць павялічвалася з 67 машын у 1965 годзе да 425 у 1971 годзе. На працягу гэтага перыяду Ламбаргіні працягваў актыўна ўдзельнічаць у жыцці кампаніі, курыруючы распрацоўку такіх аўтамабіляў, як Miura, Espada і Countach. У 1974 годзе Ламбаргіні прадаў кампанію. З гэтага моманту пачаўся цяжкі перыяд, адзначаны шматлікімі зменамі ўладальнікаў. Да 1980-х гадоў выпуск дасягнуў 470 аўтамабіляў і 300 суднавых рухавікоў.

У 1987 годзе марку набыла карпарацыя Chrysler. Доўгі час адзінай прапановай маркі быў Diablo. У 1994 годзе кампанію прадалі малайзійскаму кансорцыуму.

У 1998 годзе ўласнікам *«Lamborghini»* стаў канцэрн Volkswagen AG. Новае кіраўніцтва рэарганізавала і мадэрнізавала завод. На той момант у кампаніі працавала 624 чалавекі, якія выраблялі больш за 1300 аўтамабіляў у год. У 2001 годзе дэбютаваў Murciélago. У 2008 годзе фабрыка зноў пашырылася. За гэтым пашырэннем былі ўведзеныя дадатковыя магутнасці па вытворчасці карбону, для выпуску з вугляроднага валакна кузава Aventador. У 2012 годзе вытворчасць перавысіла 2000 аўтамабіляў у год, а да 2020 года яна павялічылася ў чатыры разы. Значная частка павелічэння аб’ёмаў вытворчасці звязана з красоверам Urus. Выпушчаны ў 2018 годзе, ён хутка стаў самай папулярнай мадэллю кампаніі. Каб распачаць яго выраб, у 2016 годзе плошча завода была павялічана з 80 000 да 160 000 м².

Мадэльны шэраг
--------------

* Lamborghini AventadorLamborghini Aventador
* Lamborghini HuracanLamborghini Huracan
* Lamborghini UrusLamborghini Urus

У Беларусі
----------

Станам на канец 2020 года ў Беларусі было зарэгістравана 5 аўтамабіляў маркі *«Lamborghini»*.

Зноскі
------

1. 1 2
2. ↑  Пять Lamborghini и один Maybach. Названы самые популярные и редкие машины в Беларуси (руск.).  av.by (1 лістапада 2021). Праверана 1 лістапада 2021.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Lamborghini
* Афіцыйны сайт «Ламбаргіні» (англ.), (італ.)
* Sant'Agata Bolognese, il cuore sempre più verde di Lamborghini (італ.).  it.motor1.com (10 снежня 2021). Праверана 26 сакавіка 2023.
* See Lamborghini's Sant’Agata Bolognese Factory Evolve Over 60 Years (англ.).  motor1.com (25 сакавіка 2023). Праверана 26 сакавіка 2023.

| Volkswagen Group |
| --- |
| 
* Audi
* Bentley
* Bugatti
* Lamborghini
* MAN
* Scania
* SEAT
* Škoda
* Volkswagen

 |

|  |  |
| --- | --- |
| ⚙️   У сацыяльных сетках | Facebook · LinkedIn · Sina Weibo · Твітэр |
| Фота, відэа і аўдыё | Instagram · TikTok · YouTube |
| Слоўнікі і энцыклапедыі | Вялікая нарвежская |
| Нарматыўны кантроль | LCCN: n91112232 · Microsoft: 1313563137 · NKC: ph543029 · VIAF: 147886873 |